美國頂級連骨肉眼斧頭扒呢份肉眼扒份量十足，餐牌上話16安士，但食落分分鐘唔只！ 而且油香好足，食得出係靚扒。薯菜係新鮮炸起，炸到外脆內軟，而且唔似啲無良商店既空心薯條，正。同朋友兩個人share都夠，加$50可以配2人份套餐，有湯、蒜蓉包同野飲。同朋友一個要忌廉湯，一個要羅宋湯，兩碗都好足料好濃。卡邦尼意粉好香芝士忌廉味，配料有煙肉、蘑菇及洋蔥等等，同一般卡邦尼意粉唔同，加入了炒蛋絲做食材，食落質感好特別，黎到一定要試下